Bao Zheng utmerket seg med sin ekstreme ærlighet og rettskaffenhet. Ved én anledning dømte han sin egen onkel, en annen gang en onkel av keiser Renzongs favorittkonkubine. Han var ikke redd for å rettsforfølge mektige familier. Hans utnevnelse fra 1057 til 1058 som prefekt for Song-dynastiets hovedstad Kaifeng, førte til at han kunne foreta en rekke reformer som gjorde det enklere for den jevne borger å få presentert og behandlet sine klagemål. Dette gjorde ham til en legenarisk skikkelse.